Тук копирах и поставих
няколко изображения, обозначаващи събития
от нашата история – става дума за
световната история, която е свързана по някакъв начин с повечето от нас
или за която поне малко сме чували.
Правим това, за да разбереш
или поне да започнеш да разбираш
колко много време са 13,7 милиарда години.
За начало, тук има – това
е най-доброто, което успях да намеря
без авторски права.
Това е от НАСА – Големия взрив.
Говорил съм за него вече няколко пъти.
Големият взрив се е случил преди 13,7 милиарда години.
Ако отидем в един малко по-скорошен момент,
всъщност – доста по-скорошен момент, стигаме до образуването
на Слънчевата система и Земята.
Това е като един протопланетичен диск,
или поне изображение на такъв, образуващ се
около младото ни Слънце.
Това тук се е случило преди 4,5 милиарда години.
Тук пък – напомням, това не са снимки на конкретните събития.
Това са просто изображения, защото никой не е бил там
с фотоапарат.
Смята се, че така е изглеждал астероидът,
който е убил динозаврите, докато е падал към Земята.
Случило се е преди 65 милиона години.
Дотогава сме имали сухоземни динозаври.
Докато това, според сегашните теории,
не се е отървало от тях.
Нека отидем малко по-напред във времето.
Преди около три милиона години – нека го оцветя така,
че да го виждаш, – преди около три милиона
години, нашите прародители са изглеждали по този начин.
Това е Афарийски австралопитек.
Това, ако не се лъжа, е изображение на Луси.
Това е едно от първите–
мисля, че според последни теории всички имаме поне малко ДНК от нея.
Става въпрос за отпреди три милиона години.
Придвижваме се още малко напред и
попадаме на първите модерни хора на планетата, хора,
изглеждащи и мислещи като теб и мен.
Това е преди 200 000 години.
Точно тук.
Тази рисунка очевидно е направена много по-късно.
Изображение на модерен човек отпреди 200 000 години.
Още малко по-напред.
Не желая пак да се шегувам с Христос.
Вече го направих, като го сложих върху самолета.
Наистина не искам да обидя никого.
Сега се спирам на него заради календара ни...
Той е добър човек и повечето хора знаят за него
от 2000 години.
Затова свързваме доста от съвременната си
история като случила се след раждането му.
Това тук е картина
на рождението Христово
преди 2000 години.
После – това може да е малко прекалено американизирано,
но Декларацията за независимост е
била голямо събитие.
Дори в световен мащаб
става дума за първата светска демокрация,
основана на конституция,
появила се на планетата.
Казали са: "Не искаме повече краля на Англия тук."
Това е било преди 234 години.
Винаги съм го знаел, защото съм роден почти
в навечерието на 200-годишнината.
Тоест просто добавяш 200 към моята възраст,
следователно - преди 234 години.
Всичко изброено са събития или периоди,
за които сме чували или говорили.
Хората просто подмятат тези години.
В това видео искам
да ги отнеса към разбираеми времеви скали.
За целта, нека Големият взрив не се е случил
преди 13,7 милиарда години, а преди 10.
Повечето от нас, особено над 10-годишните,
разбираме какво означават 10 години.
Това е един много, много дълъг период от време.
Въпреки това е нещо, вписващо се в рамките на опита ни,
в опита ни.
Така че нека вместо Големият взрив да е станал преди 13, 7 милиарда години,
да се престорим, че е станал преди 10.
След като го сторим, нека си представим
преди колко много години, минути, часове
се е случило всяко от тези събития.
Тоест, ако Големият взрив, който в действителност е преди 13,7 милиарда години,
се бе случил преди 10
и умалим всичко спрямо този мащаб,
то излиза, че Земята е била
създадена преди 3,3 години.
Само преди 3,3 години.
В това няма нищо невероятно.
Това е една значима част от възрастта на Вселената,
което го прави все още разбираемо.
Ако погледнем назад обаче към времето, когато са изчезнали
последните сухоземни динозаври, онези 65 милиона години – сега
вече ще разбереш разликата между милион
и милиард – ако Вселената беше само на 10 години,
то динозаврите щяха да са изчезнали преди 17 дни.
Преди един месец динозаврите
щяха още да съществуват.
Тоест, ако Вселената беше създадена при завършването ми –
в момента съм над 30-годишен, значи на 24 –
миналия месец динозаврите щяха да са изчезнали.
Става дори по-налудничаво.
Преди 17 дни динозаврите изчезват.
Афарийският австралопитек е
ходил по Земята допреди 19 часа, вчера.
Преди 19 часа тя се е разхождала
по планетата.
Модерните хора пък са се появили само преди 80 минути;
80 минути, малко над час.
Дори не е имало модерен човек преди това.
Вселената е била на 10 години, а
до съвсем скоро,
допреди един час, не е имало никой, който да изглежда
като нас, да мисли като нас.
Да отидем още по-напред към раждането на Исус;
ако Вселената беше на 10 години, вместо на 13,7 милиарда –
и намалихме всичко подобаващо – то Христовото раждане
щеше да е станало преди 46 секунди.
Ако пък отидем още по-напред –
Декларацията за независимост
се е случила преди пет секунди.
Това може и да не е толкова невероятно,
колкото мащабът на Вселената,
но за мен все пак е доста изумително.
Всичко, което се е случило след 1776 година в глобален мащаб,
се побира в рамките на пет секунди,
ако Вселената е на 10 години.
Надявам се това да даде перспектива за нещата.
В следващото видео, вместо да сбивам неща във времето,
ще сравня тази скала с такава за разстояние.
Тоест, ще си кажем: "Ако Вселената беше
броят на пикселите на екрана ми,
колко голямо щеше да е всяко едно от тези неща?"